# גרינלנדית

גרינלנדית
Kalaallisut|  |
|
מדינות |
גרינלנד |
|
אזורים |
אמריקה הצפונית |
|
דוברים |
60,000 (2007) |
|
שפת אם |
56,200 (2007) |
|
כתב |
אלפבית לטיני |
|
משפחה |
אסקימו-אלאוט
אינואיט
גרינלנדית |
|
לאום | גרינלנד גרינלנד |
|
מוסד |
המועצה לשפה הגרינלנדית |
|
קוד שפה |
kl  |
|
קוד ISO 639-1 | kl  |
|
קוד ISO 639-2 | kal  |
|
קוד ISO 639-3 | kal  |
|
ראו גם | **שפה • כתב • רשימת שפות** |
|   |

**גרינלנדית** (**Kalaallisut** –‏ IPA: ‏[kaˈlaːɬːisut] – שפת הכלשׂיט) היא השפה המדוברת והרשמית בגרינלנד. עד שנת 2009, כאשר קיבלה גרינלנד אוטונומיה מוגברת, חלקה הגרינלנדית את מקומה כשפתה הרשמית של גרינלנד עם דנית. עם החלת השליטה העצמית לא הוכרה עוד הדנית כשפה רשמית בגרינלנד.

## סיווג

תפוצת ניבים גרינלנדיים, כלשיסוט בכחול, טונומיסוט באדום ואינוכטון בצהוב
הגרינלנדית משתייכת לקבוצת השפות האינואיטיות אשר במשפחת השפות האסקימו-אלאוטיות.
אף על פי שאינה שייכת משום בחינה למשפחת השפות הגרמאניות, הושפעה הגרינלנדית משנות הכיבוש הנורווגי ומשנות הכיבוש הדני הממושכות, ולאוצר המילים שלה נכנסו מילים משפות אלה, בעיבוד ובהטיה אסקימו-אלאוטי.

לשפה כמה ניבים:

* **כַּלׇשִׂיסוּט** (גרינלנדית מערבית), הוכר בחודש יוני 2009 בידי ממשלת הטריטוריה הגרינלנדית כשפה הרשמית של גרינלנד; הכרה זו נועדה לחזק את כוחו של הניב מול השפה הדנית. מחולק לארבעה תת-ניבים:
	+ תת-ניב המדובר סביב העיר אופרנאוויק, בעל קווי דמיון מסוימים לגרינלנדית מזרחית, אולי בגלל הגירה קודמת ממזרח גרינלנד;
	+ תת-ניב שני – מדובר באזור של אומאנק ומפרץ דיסקו;
	+ תת-הניב המרכזי שעליו מבוססת השפה התקנית – מדובר בסיסימיוט בצפון, במאניצוק במרכז ובנוק בדרום;
	+ תת-הניב הדרומי – מדובר סביב נארסאק וקאקורטוק.
* **טוּנוּמִיסוּט** (גרינלנדית מזרחית) – מדובר בטונו (מזרח גרינלנד)
* שפת האִינוּכְּטוּן – מדוברת בצפון גרינלנד ונחשבת לניב של אינוקטיטוט.

בעבר היה בשימוש גם פידג'ין גרינלנדית מערבית.

## הגיית השפה וכתיבתה

### עיצורים

פונמות בגרינלנדית|  | סדקי | ענבלי | וילוני | חכי | מכתשי-חכי | בתר־ מכתשי | מכתשי | שפתי (־שִנִּי) |
| --- | --- | --- | --- | --- | --- | --- | --- | --- |
| אפי |  | ɴ**ː** |  | ŋ**ː** |  |  |  |  | n**ː** |  | m**ː** |  |
| סותם |  |  | q**ː** |  |
k**ː** |  |  |  |  | t**ː** |  | p**ː** |
| מחוכך |  |  |  |  |  | ʨ |  |  |
ʦ**ː** |  |
| חוכך (צדי) |  | h | ʁ | χː | ɣ |  |  | çː |  | ɕ |  | ʃ |  | s**ː** | v | f**ː** |
|  |  |  |  |  |  |  | ɬː |  |
| מקורב (צדי) |  |  |  | j |  |  |  |  |  |
|  |  |  |  |  |  | l |  |  |
| **\ תוספת פונמה בהתאמה
**\ פונמות שאולות מדנית
**\ קיים בניבים מסוימים, מוחלף ב-/s/ בשפה התקנית.
**\ קיים בניב כלשיסוט בלבד, מוחלף ב-/tː/ בטונומיסוט |

|  |
| --- |
| העיצורים |
| הסימוו הגרפי | תעתיק IPA | הערך הפונטי |
| **(Bb)** | p | נהגה כהגיית פ"א, מופיע במילים שאולות בלבד |
| **(Cc)** | k | נהגה כהגיית כ"ף, נהגה כהגיית סמ"ך לפני **e i y**, מופיע במילים שאולות בלבד, למשל Encyklopædi (אנציקלופדיה) |
| s |
| **(Dd)** | t | נהגה כהגיית ת"ו, מופיע במילים שאולות בלבד |
| **Ff** | f | נהגה כהגיית פ"א רפה, מופיע במילים שאולות ואחרי r |
| **ff** | fː | נהגה כהגיית פ"א רפה מוארכת |
| **Gg** | ɣ | נהגה כהגיית גימ"ל רפה |
| k | נהגה כהגיית כ"ף במילים שאולות, למשל Guuti ("אלוהים", מהמילה הדנית Gud) נהגה [kuːʦi]. |
| **gg** | çː | נהגה כצליל בין שי"ן ימנית ל־כ"ף רפה . |
| **(Hh)** | h | נהגה כהגיית ה"א, מופיע במילים שאולות בלבד |
| **Jj** | j | נהגה כהגיית יו"ד עיצורית |
| **Kk** | k | נהגה כהגיית כ"ף |
| k̚ | נהגה כהגיית כ"ף ללא שחרור קול בסוף מילה |
| **kk** | kː | נהגה כהגיית כ"ף מוארכת |
| **Ll** | l | נהגה כהגיית למ"ד |
| **ll** | ɬː | נהגה כהגיית שי"ן שמאלית מוארכת בעבר, קיים בניב כלשיסוט בלבד |
| Mm | m | נהגה כהגיית מ"ם |
| mm | mː | נהגה כהגיית מ"ם מוארכת |
| Nn | n | נהגה כהגיית נו"ן |
| ng | ŋ | נהגה כהגיית נו"ן במילה א**נג**ליה |
| nn | nː | נהגה כהגיית נו"ן מוארכת |
| nng | ŋː | נהגה כהגיית נו"ן במילה א**נג**ליה אבל מוארכת |
| Pp | p | נהגה כהגיית פ"א |
| p̚ | נהגה כהגיית פ"א ללא שחרור קול בסוף מילה |
| pp | pː | נהגה כהגיית פ"א מוארכת |
| **Qq** | q | נהגה כהגיית קו"ף במבטא מזרחי |
| q̚ | נהגה כהגיית קו"ף במבטא מזרחי, ללא שחרור קול בסוף מילה |
| **qq** | qː | נהגה כהגיית קו"ף מוארכת במבטא מזרחי |
| **Rr** | ʁ | נהגה כהגיית רי"ש מודרנית |
| **rn** | ɴ | נהגה כהגיית נו"ן ענבלית |
| **rng** | ɴː | נהגה כהגיית נו"ן ענבלית מוארכת |
| **rr** | χː | נהגה כהגיית כ"ף רפה מוארכת |
| **Ss** | s | נהגה כהגיית סמ"ך |
| **(Sj/sj)** | ɕ | נהגה כהגיית שי"ן שורקת, מופיע במילים שאולות מדנית בלבד |
| **ss** | sː | נהגה כהגיית סמ"ך מוארכת |
| **Tt** | t | נהגה כהגיית ת"ו |
| ʦ | נהגה כהגיית צד"י מודרנית לפני i |
| t̚ | נהגה כהגיית ת"ו ללא שחרור קול בסוף מילה |
| **(Tj/tj)** | ʨ | נהגה טְשְ כשהשי"ן שורקת, מופיע במילים שאולות מדנית בלבד, למשל Tjekkia (צ'כיה) |
| **ts** | ʦː | נהגה כהגיית צד"י מודרנית מוארכת |
| **tt** | tː | נהגה כהגיית ת"ו מוארכת |
| **Vv** | v | נהגה כהגיית בי"ת רפה |
| **(Ww)** | נהגה כהגיית בי"ת רפה, מופיע במילים שאולות בלבד |
| **(Xx)** | ks | נהגה כהגיית כְּסְ, מופיע במילים שאולות בלבד |
| **(Zz)** | s | נהגה כהגיית סמ"ך, מופיע במילים שאולות בלבד |

* גרינלנדית אינה מאפשרת רצפים של שני עיצורים שונים אלא אם כן הראשון הוא /ʁ/. כשהעיצור הראשון ברצף אינו /ʁ/, הוא נטמע בעיצור השני ומכפיל אותו. ההכפלה /tt/ נהגית [tsː] ונכתבת ⟨ts⟩. ההכפלה /ll/ בניב כלשיסוט נהגית [ɬː] ונכתבת ⟨ll⟩, ובניב טונומיסוט נהגית [tː] ונכתבת ⟨tt⟩. ההכפלה /ɣɣ/ נהגית [çː] ונכתבת ⟨gg⟩. ההכפלה /ʁʁ/ נהגית [χː] ונכתבת ⟨rr⟩. ההכפלה /vv/ נהגית [fː] ונכתבת ⟨ff⟩.
* העיצור /v/ נהגה [f] ונכתב ⟨f⟩ לאחר /ʁ/.
* רק העיצורים /p, t, k, q, s, m, n/ יכולים להופיע בראש מילה, ורק העיצורים /p, t, k, q/ ובאופן נדיר /n/ יכולים להופיע בסוף מילה.

### תנועות

בגרינלנדית יש שלוש תנועות בסיסיות /u i a/ ,שלוש תנועות ארוכות /uː iː aː/ ודו-תנועה (דיפתונג) אחת /ai/ המשמשת רק בסוף מילה (הדו-תנועה /au/ שהייתה קיימת בגרינלנדית עתיקה הפכה ל-/:a/ בגרינלנדית מודרנית).

טווחי אלופוני תנועות בניב כלשיסוט

|  |
| --- |
| **התנועות** |
| **הסימון הגרפי** | **תעתיק IPA** | **הערך הפונטי** |
| **Aa** | [a] | נהגית כהגיית פתח |
| [ɑ] | נהגית כהגיית פתח אחורי מעט לפני עיצורים ענבליים |
| **Aa\aa** | [aː] | נהגית כהגיית פתח ארוכה |
| [ɑː] | נהגית כהגיית פתח אחורי מעט וארוך לפני עיצורים ענבליים |
| **Ee** | [e~ə] | נהגית כהגיית צירי או כהגיית שווא. מופיעה במילים שאולות ובניב כלשיסוט לפני עיצורים ענבליים |
| **Ee\ee** | [eː~əː] | נהגית כהגיית צירי ארוך או כהגיית שווא ארוך, מופיעה במילים שאולות ובניב כלשיסוט לפני עיצורים ענבליים |
| **Ii** | [i] | נהגית כהגיית חיריק |
| [y] | נהגית כחיריק מעוגל לפני עיצורים שפתיים |
| **Ii\ii** | [iː] | נהגית כהגיית חיריק ארוך |
| [yː] | נהגית כחיריק מעוגל וארוך לפני עיצורים שפתיים |
| **Oo** | [o] | נהגית כהגיית חולם, מופיע במילים שאולות ובניב כלשיסוט לפני עיצורים ענבליים |
| **Oo\oo** | [oː] | נהגית כהגיית חולם ארוך, מופיעה במילים שאולות ובניב כלשיסוט לפני עיצורים ענבליים |
| **Uu** | [u] | נהגית כהגיית שורוק |
| [ʉ] | נהגית כהגיית שורוק מרכזי בין שני עיצורים מכתשיים |
| **Uu\uu** | [uː] | נהגית כהגיית שורוק ארוך |
| [ʉː] | נהגית כהגיית שורוק מרכזי ארוך בין שני עיצורים מכתשיים |
| **(Yy)** | [y] | נהגית כהגיית חיריק מעוגל, מופיעה במילים שאולות מדנית בלבד |
| **(Ææ)** | [ɛ] | נהגית כהגיית צירי פתוח מעט, מופיעה במילים שאולות מדנית בלבד |
| **(Øø)** | [ø] | נהגית כמו Ö בגרמנית וכמו הצליל IR במילים Verb, First, Bird באנגלית. מופיעה במילים שאולות מדנית בלבד |
| **(Åå)** | [ɔ] | נהגית כתנועה בין חולם ~ קמץ תימני, מופיעה במילים שאולות מדנית בלבד |

* בניב כלשיסוט התנועה [i] לפני עיצורים ענבליים ([q] או [ʁ]) נהגית [e] או [ə] ונכתבת ⟨e⟩, התנועה [u] נהגית [o] ונכתבת ⟨o⟩, והתנועה [a] נהגית [ɑ]

## דקדוק

גרינלנדית היא שפה סינתטית (להבדיל משפה אנליטית). היחסים התחביריים במשפט והמשמעות אינם נקבעים על ידי שימוש במיליות ובסדר המילים, אלא על ידי הטיות של מילים וחיבור מורפמות. מילות הקישור בשפה זו, צורות הזמנים וצורות היחס בה מתממשות בעיקר על ידי הוספת סיומות.

## קישורים חיצוניים